**Oaza mea**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E miezul argintiu al zilei şi uşor

Se întinde arşiţa deplină,

Şi muguri cresc şi frunze dor

Şi balta-i seacă de lumină.

E plină de responsabilitate

Chemarea ta şi o lipesc de cer

Şi-ţi spun că tată şi ca frate

Că fără frunza ta respir stingher!

E oarbă arşiţa, adâncă fără tine

Şi umbrele tăcute-n rânduri trec,

La sânul tău e oaza de destine

Unde setoase buzele-mi înec.

Declară vântul umed un boicot

Şi toate fug, de arşiţă, din mine

Şi frunza-mi spune: nu mai pot

Fără izvorul sevei de la tine!

Şi vin şi stau şi nu mai plec

E arzător nisipul pe coline.

Mă îmbrac copac şi mă aplec

Peste izvorul tău cu ape line

Şi lângă noi, ca la-nceputul lumii,

Dintr-o calească albă cu doi cai,

Coboară lin pe albul spumii

Însuşi Dumnezeu, să bea un ceai!